Üldkohtu (teine koda) 9. detsembri 2014. aasta otsus – Feralpi vs. komisjon
(kohtuasi T‑70/10)
Konkurents – Keelatud kokkulepped – Betoonisarruste (varrastena või rullides) turg – ST artikli 65 rikkumise tuvastamise otsus pärast ESTÜ asutamislepingu kehtivuse lõppemist määruse (EÜ) nr 1/2003 alusel – Hindade ja maksetähtaegade kehtestamine – Tootmise või müügi piiramine või kontrollimine – Oluliste menetlusnormide rikkumine – Pädevuse puudumine – Õiguslik alus – Kaitseõiguste rikkumine – Hea halduse, proportsionaalsuse ja poolte võrdsuse põhimõte – Süükspanemise kriteeriumid – Turu määratlemine – ST artikli 65 rikkumine – Trahvid – Aegumine – Raskus – Kestus
1.                     Institutsioonide aktid – Õiguspärasuse eeldamine – Õigustühine akt – Mõiste (EÜ artikkel 249) (vt punktid 50–53)
2.                     Institutsioonide aktid – Põhjendamine – Kohustus – Ulatus – Ilma lisadeta teatavaks tehtud otsus konkurentsieeskirjade kohaldamise kohta – Puudutatud isikule teadaolev kontekst, mis võimaldab tal mõista tema suhtes võetud meetme ulatust – Põhjendamiskohustuse rikkumise puudumine (ST artiklid 15 ja 36) (vt punktid 56–61 ja 82)
3.                     Komisjon – Kollegiaalsuspõhimõte – Ulatus – Ilma lisadeta teatavaks tehtud otsus konkurentsieeskirjade kohaldamise kohta – Kollegiaalsuspõhimõtte rikkumine – Puudumine – Otsuses endas õiguslikult piisavalt esitatud asjaolud (EÜ artikkel 219) (vt punktid 84–86)
4.                     Institutsioonide aktid – Õigusliku aluse valik – Liidu õigusnormid – Selguse ja ootuspärasuse nõue – Õigusliku aluse sõnaselge äramärkimine – Komisjoni otsus, milles tuvastatakse ST artikli 65 rikkumise pärast ESTÜ asutamislepingu kehtivuse lõppemist ja milles määratakse ettevõtjale karistus – Õiguslik alus, milleks on määruse nr 1/2003 artikli 7 lõige 1 ja artikli 23 lõige 2 (ST artikli 65 lõige 1; nõukogu määrus nr 1/2003, artikli 7 lõige 1 ja artikli 23 lõige 2) (vt punktid 94–99)
5.                     Keelatud kokkulepped – Kartellikokkulepped, mille suhtes ratione materiae ja ratione temporis kohaldatakse ESTÜ asutamislepingu õiguskorda – ESTÜ asutamislepingu kehtivuse lõppemine – Vaba konkurentsi korra järjepidevus EÜ asutamislepingu alusel – Komisjoni kontrolli jätkumine määruse nr 1/2003 õiguslikus raamistikus (ST artikli 65 lõige 1; nõukogu määrus nr 1/2003) (vt punktid 100–115)
6.                     Institutsioonide aktid – Ajaline kohaldamine – Menetlusnormid – Materiaalõigusnormid – Eristamine – ESTÜ asutamislepingu kehtivuse lõppemine – Konkurentsieeskirjade kohaldamise otsus, mis on vastu võetud pärast niisuguse kehtivuse lõppemist ja mis puudutab enne kehtivuse lõppemist aset leidnud asjaolusid – Õiguskindluse, õiguspärase ootuse kaitse ja karistuste seaduses sätestatuse põhimõtted – Enne ESTÜ asutamislepingu kehtivuse lõppemist tekkinud õiguslikud olukorrad – ESTÜ asutamislepingu õiguskorra kohaldamine (ST artikli 65 lõige 1; Euroopa Liidu põhiõiguste harta, artikli 49 lõige 1) (vt punktid 117, 118 ja 120–122)
7.                     Konkurents – Haldusmenetlus – Kaitseõiguste tagamine – Põhimõtte ulatus – Rikkumise tuvastamist käsitleva komisjoni esimese otsuse tühistamine – Uue otsuse vastuvõtmine muu õigusliku aluse ja varasemate ettevalmistavate aktide alusel – Lubatavus – Kohustus vastuväidetest uuesti teatada – Puudumine (ST artikkel 65) (vt punktid 133–142, 147 ja 148)
8.                     Konkurents – Haldusmenetlus – Kaitseõiguste tagamine – Juurdepääs toimikule – Ulatus – Süüstava dokumendi esitamisest keeldumine – Tagajärjed asjaomase ettevõtja tõendamiskoormise seisukohast (ST artikli 65 lõige 1; nõukogu määrus nr 1/2003, artikli 27 lõige 2) (vt punkt 144)
9.                     Konkurents – Haldusmenetlus – Komisjoni kohustused – Mõistliku aja nõude järgimine – Hindamiskriteeriumid – Rikkumine – Tingimus – Kaitseõiguste kahjustamine – Tagajärjed, milleks võib olla trahvi vähendamine (ST artikli 65 lõige 1; Euroopa Liidu põhiõiguste harta, artikkel 41; nõukogu määrus nr 1/2003) (vt punktid 152–155)
10.                     Konkurents – Haldusmenetlus – Kaitseõigused – Vastuväiteteatis, milles mainitakse sellele lisamata dokumenti – Kaitseõiguste rikkumise puudumine, kui sellise dokumendiga sai tutvuda enne vastamiseks antud tähtaja lõppemist (vt punktid 168 ja 169)
11.                     Konkurents – Ettevõtja – Mõiste – Majandusüksus – Rikkumiste süükspanemine – Rikkumise ajal ettevõtte käitamise eest vastutav juriidiline isik – Süüks panemine rikkumise toime pannud üksuse majandustegevust asjaomasel turul jätkavale üksusele – Mõju puudumine (ST artikli 65 lõige 1) (vt punktid 177–179)
12.                     Keelatud kokkulepped – Kooskõlastatud tegevus – Mõiste – Koordineerimine ja koostöö, mis on vastuolus iga ettevõtja kohustusega otsustada sõltumatult, millisel viisil ta turul tegutseb – Teabe vahetamine konkurentide vahel – Eeldamine, et teavet kasutatakse turutegevuse kindlaksmääramiseks (ST artikli 65 lõige 1) (vt punktid 201–204 ja 269)
13.                     Konkurents – Haldusmenetlus – Komisjoni otsus rikkumise tuvastamise kohta – Komisjonil lasuv kohustus esitada tõend rikkumise ja selle kestuse kohta – Süütuse presumptsioon – Kaudsete tõendite kogumile tuginemine – Komisjoni poolt arvesse võetud tõendite tõendusliku jõu aste – Rikkumise olemasolu vaidlustavate ettevõtjate tõendamiskohustused (ST artikli 65 lõige 1; Euroopa Liidu põhiõiguste harta, artikli 48 lõige 1; nõukogu määrus nr 1/2003, artikkel 2) (vt punktid 206–215 ja 239)
14.                     Institutsioonide aktid – Põhjendamine – Kohustus – Ulatus – Vastuolulised põhjendused – Tingimused – Mõju (ELTL artikkel 296) (vt punkt 220)
15.                     Keelatud kokkulepped – Keeld – Rikkumised – Ühe rikkumise koostisosadeks olevad kokkulepped ja kooskõlastatud tegevus – Vastutus sama rikkumise raames teiste ettevõtjate toime pandud tegude eest – Lubatavus – Kriteeriumid – Arvessevõtmine rikkumise raskuse hindamisel (ST artikli 65 lõige 1) (vt punktid 225, 226 ja 301–306)
16.                     Konkurents – Trahvid – Hindamine ettevõtja individuaalse käitumise alusel – Teisele ettevõtjale karistuse määramata jätmise mõju – Puudumine (vt punktid 227 ja 293)
17.                     ESTÜ – Hind – Hinnakirjad – Avaldamise kohustus – Kooskõla kartellikokkulepete keeluga (ST artikkel 60 ja ST artikli 65 lõige 1) (vt punktid 243 ja 297)
18.                     Konkurents – Haldusmenetlus – Komisjoni otsus rikkumise tuvastamise kohta – Tõendi laad – Dokumentaalsed tõendid – Dokumendi tõendusliku väärtuse hindamine – Kriteeriumid – Initsiaalide ja allkirja puudumine – Mõju puudumine (ST artikkel 65) (vt punkt 250)
19.                     Keelatud kokkulepped – Osalemine konkurentsivastase eesmärgiga koosolekutel – Asjaolu, mis võimaldab kartellikokkuleppes osalemist tuvastada olukorras, kus ei ole vastuvõetud otsustest taganetud – Avalikult mitteseotuks lugemine – Kitsendav tõlgendamine (ST artikli 65 lõige 1) (vt punktid 254 ja 285)
20.                     Keelatud kokkulepped – Ettevõtjatevahelised kokkulepped – Konkurentsi kahjustamine ST artikli 65 tähenduses – Hindamiskriteeriumid – Konkurentsivastane eesmärk – Piisav tuvastamine (ST artikli 65 lõige 1) (vt punkt 317)
21.                     Konkurents – Trahvid – Suunised konkurentsieeskirjade rikkumise korral määratavate trahvide arvutamise meetodi kohta – Arvutamise meetod, mis võtab arvesse erinevaid paindlikke elemente – Komisjoni kaalutlusõigus – Kohtulik kontroll – Täielik pädevus (nõukogu määrus nr 1/2003, artikli 23 lõige 2; komisjoni teatis 98/C 9/03, punktid 1 A ja 1 B) (vt punktid 331 ja 342–344)
22.                     Konkurents – Trahvid – Suunised konkurentsieeskirjade rikkumise korral määratavate trahvide arvutamise meetodi kohta – Õiguslik vorm – Käitumisnorm, millega kaasneb komisjoni enda kaalutlusõiguse piiramine – Kohustus järgida võrdse kohtlemise, õiguspärase ootuse kaitse ja õiguskindluse põhimõtteid (komisjoni teatis 98/C 9/03) (vt punktid 334–336)
23.                     Konkurents – Trahvid – Summa – Kindlaksmääramine – Asjaomaste ettevõtjate jagamine kategooriatesse tulenevalt konkreetsest lähtepunktist – Lubatavus – Tingimused – Võrdse kohtlemise ja proportsionaalsuse põhimõtete järgimine – Kriteeriumid (nõukogu määrus nr 1/2003, artikli 23 lõige 2; komisjoni teatis 98/C 9/03, punkt 1 A) (vt punktid 360–365, 367 ja 368)
24.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Rikkumise kvalifitseerimine väga raskeks – Rikkumise laadil põhineva kriteeriumi eriti oluline roll – Asjaomase kaubaturu suurusel põhineva kriteeriumi autonoomia puudumine – Rikkumise kvalifitseerimine väga raskeks vaatamata selle piirnemisele üheainsa liikmesriigi territooriumiga – Lubatavus (nõukogu määrus nr 1/2003, artikli 23 lõige 2; komisjoni teatis 98/C 9/03, punkt 1 A) (vt punktid 372, 380, 392–294)
25.                     Konkurents – Trahvid – Õiguslik raamistik – Kindlaksmääramine – Komisjoni varasem otsustuspraktika – Soovituslik laad (ST artikkel 65; nõukogu määrus nr 1/2003, artikli 23 lõige 2) (vt punkt 376)
26.                     Konkurents – Trahvid – Summa – Kindlaksmääramine – Kriteeriumid – Rikkumise raskus – Hindade kindlaksmääramine – Komisjoni kohustus rikkumise mõju hindamisel viidata konkurentsitingimustele, mis oleksid eksisteerinud ilma rikkumiseta (nõukogu määrus nr 1/2003, artikli 23 lõige 2) (vt punktid 381 ja 382)
Ese
Nõue tühistada komisjoni 30. septembri 2009. aasta otsus K(2009) 7492 (lõplik) ST artikli 65 kohase menetluse kohta (juhtum COMP/37.956 – raudbetooni sarrusevardad, uuesti vastuvõtmine), mida on muudetud komisjoni 8. detsembri 2009. aasta otsusega K(2009) 9912 (lõplik), millega komisjon määras hagejale ST artikli 65 lõike 1 rikkumise eest trahvi summas 10,25 miljonit eurot.
Resolutsioon
1.
Jätta hagi rahuldamata.
2.
Mõista kohtukulud välja Feralpi Holding SpA‑lt.